open-index/open-wikipedia-markdown huggingface dataset:
Levi André Tallaksen

**Levi André Tallaksen** (født 13. februar 1993 i Kristiansand) er en norsk sjakkspiller og Scrabble-spiller. Han er yngre bror av sjakkspilleren Geir Sune Tallaksen Østmoe.

Levi André Tallaksen vokste opp i Søgne utenfor Kristiansand, og inspirert av sin åtte år eldre storebrors fremganger ble han allerede som niåring aktiv turneringsspiller i Kristiansand Sjakklubb. Nasjonalt fikk Levi André Tallaksen sitt gjennombrudd da han høsten 2004 kom på andreplass i klassen under 12 år i NM for Ungdom. Han har hele tiden vært en langt mindre offensiv angrepsspiller enn de aller fleste av sine jevnaldrende konkurrenter, men har likevel blitt en av sin årgangs beste norske spillere grunnet en for alderen svært velutviklet posisjonell forståelse og teknikk.

Med en utpreget solid spillestil og en høy prosent uavgjorte partier, har Levi André Tallaksen hevdet seg best i turneringer med mange runder og god betenkningstid. Han vant sitt første Norgesmesterskap da han gikk til topps i lilleputtklassen under Sjakk-NM i Moss 2006. Lilleputtklassen var det året svært sterk og jevn, og Tallaksen vant til slutt knepent på kvalitetsberegning, foran to andre spillere med samme poengsum. Sitt andre Norgesmesterskap vant han i kadettklassen under Sjakk-NM i Tønsberg 2008. Tallaksen var da forhåndsrangert som nummer en med klar margin, og vant til slutt med halvannet poengs forsprang etter seks vunne og tre uavgjort partier. I den svært sterke juniorklassen under Sjakk-NM i Bergen 2009 var Levi André Tallaksen forhåndsrangert som nummer ti, men endte på femteplass med poengsummen 5.5/9.

Levi André Tallaksen er i 2010 bosatt på Flekkerøy. Han representerer sammen med blant andre sin eldre bror Geir Sune Tallaksen Østmoe nå for Porsgrunn Sjakklubb, og spilte en rekke kamper for klubbens førstelag da det kom på fjerdeplass i eliteserien sesongen 2007-08 og på tredjeplass sesongen 2008-09.

I 2018 studerer Tallaksen master i fysikk ved Universitetet i Stavanger, og har de siste år blitt mer aktiv i sjakkmiljøet. Samtidig har han vist seg å ha et talent for rubiks kube, og spesielt i blindfolded kategorien. I NM i 2017 vant han 3x3x3 Blindfolded, og tok andreplassen i 4x4x4 Blinfolded og 3x3x3 Multi-Blind.

I Sjakk-NM 2017 vant Tallaksen mesterklassen, og kvalifiserte derfor til Eliteklassen i 2018. Her kom han på 11. plass, og var samtidig ikke langt unna å få sitt første IM-napp.

Tallaksen begynte å spille organisert Scrabble høsten 2023. I NM 2025 vant han bronsemedalje.

## Referanser


## Eksterne lenker
*
Peep Jahilo

**Peep Jahilo** (født 24. september 1962 i Tallinn) er en estisk diplomat som i perioden 2000 – 2004 var Estlands ambassadør til Norge.

Peep Jahilo ble uteksaminert fra Universitetet i Tartu i 1985, fra filologisk fakultet og ble ansatt i Estlands utenriksdepartement i 1990, som førstesekretær hvor han arbeidet i seksjon for utenriksøkonomi og politikk. Fra 1991 – 1992 var han direktør for protokollavdelingen ved presidentens kontor og 1992 – 1993 var han assisterende rådgiver for utenrikssaker ved presidentens kontor.

I 1994 – 1995 var han kabinettsekretær ved det estiske utenriksdepartementet og i 1995 – 1997 Chargé d'affaires ved Estlands ambassade i London. 1997 – 2000 var Jahilo sjef for personellavdelingen i Estlands utenriksdepartement. 2000 – 2004 var han Estlands ambassadør til Norge, 2002 – 2004 også sideakkreditert som Estlands ambassadør til Island. 2004 – 2007 var han generalinspektør ved Estlands utenriksdepartement og fra 2004 – 2009 Estlands ambassadør til Albania, residerende i Tallinn, fra 2007 til 2009 Estlands ambassadør til Hellas og Kypros med residens i Athen. Fra 2009 til 2012 var Jahilo vært undersekretær ved Estlands utenriksdepartement, og fra 2012 til 2017 var han Estlands ambassadør til Nederland.

I juli 2017 ble han utnevnt til generalsekretær i Riigikogu, som er Estlands generalforsamling.

Han er gift og har fire barn.

## Referanser


## Kilder
* Estonian Embassy in The Hague - Estonian Ambassador to the Netherlands Presents Credentials
Litteraturåret 1968

## Prisvinner
* Nobelprisen i litteratur: Yasunari Kawabata, Japan 
* Nordisk råds litteraturpris tildeles Per Olof Sundman for *Ingenjör Andrées luftfärd*
* Nils Holgersson-plaketten: Max Lundgren
* Carl Emil Englund-priset: Sten Hagliden
* Litteraturfrämjandets stora pris: Sivar Arnér och Sara Lidman
* Litteraturfrämjandets stora romanpris: Per Olof Sundman
* Se Litteraturfrämjandets stipendiater 1968

## Hendelser
* Europas første Tolkienselskap, The Tolkien Society of Sweden blir stiftet i Göteborg.

## Nye bøker
### Skjønnlitteratur
**[[2001: A Space Odyssey (bok)| 2001: A Space Odyssey]]* av Arthur C. Clarke
**[[Airport (roman)|Airport]]* av Arthur Hailey
**[[Ansikte av sten]]* av Jan Myrdal og Gun Kessle
**Aurora og den vesle blå bilen* av Anne-Cath. Vestly
**[[Billedhuggerens datter]]* (*Bildhuggarens dotter*) av Tove Jansson
**Cleng Peerson: Utvandring* av Alfred Hauge 
**[[Colonel Sun]]* av Kingsley Amis
**[[Confessions of a disloyal European]]* av Jan Myrdal
**Den siste prøven* av Vigdis Stokkelien 
**Det norske folks bedrøvelige liv og historie* av Odd Børretzen 
**[[Dragonflight]]* av Anne McCaffrey 
**[[Et reint dyrebein]]* av Astrid Kristoffersen
**[[Gammel dame forsvinner]]* (*By the Pricking of My Thumbs*) av Agatha Christie
**Gemini* av Finn Alnæs 
**[[Grisjakten]]* av P.C. Jersild
**[[Hallonflickan]]* av Jan Fridegård
**[[I første krets]]* (*В круге первом, V kruge pervom*) av Aleksandr Solzjenitsyn
**[[The Judas Boy|Judas Boy, The]]* av Simon Raven
**[[Kreftavdelingen]]* (*Раковый корпус*) av Aleksandr Solzjenitsyn 
**[[Kullamannen]]* av Folke Mellvig og Leif Krantz
**[[Legionärerna (bok)|Legionärerna]]* av P.O. Enquist
**[[M*A*S*H (roman)| M*A*S*H]]* av H. Richard Hornberger
**[[Mor Godhjertas glade versjon. Ja]]* av Jan Erik Vold
**[[Muminpappans memoarer]]* av Tove Jansson
**Nattens armeer* (*The Armies of the Night*) av Norman Mailer
**[[Pellepennan och Suddagumman]]* av Gunnel Linde
**[[Press (bok)|Press]]* av Bosse Gustafson
**[[Skriftställning]]* av Jan Myrdal
**[[Setting Free the Bears]]* av John Irving
**[[Stad i världen]]* av Per Anders Fogelström
**[[Statsrådet och döden]]* av Bo Balderson
**[[Ture Sventon i varuhuset]]* av Åke Holmberg
**[[The Sword of the Dawn|Sword of the Dawn, The]]* av Michael Moorcock
**[[Tysktime]]* (*Deutschstunde*) Siegfried Lenz
**[[USA eller berättelsen om den väldoftande skunken]]* av Bosse Gustafson

### Sakprosa
**Slouching Towards Bethlehem* av Joan Didion

### Religiøse skrifter
**[[Kirkelig dogmatikk]]* (*Kirchliche Dogmatikk*) av Karl Barth

## Fødsler

## Dødsfall

## Bildegalleri

Upton_Beall_Sinclair_Jr.jpg|Upton Sinclair(1878–1968)
Portrett_av_Tore_Ørjasæter_(1886-1968).jpg|Tore Ørjasæter(1886–1968)
Portrett_av_Arnulf_Øverland.jpg|Arnulf Øverland(1889–1968)
Salvatore_Quasimodo_1959.jpg|Salvatore Quasimodo(1901–1968)
John_Steinbeck_1939_(cropped).jpg|John Steinbeck(1902–1968)
Lars_Mytting.jpg|Lars Mytting(1968–)
Karl_Ove_Knausgård_2010-09-17.JPG|Karl Ove Knausgård(1968–)


## Referanser
Berg-Kragerø museum

**Berg-Kragerø Museum** er en avdeling av Telemark Museum og ble opprettet som museum i Kragerø i 1955. I 1979 kom et nytt bygg, som ble utvidet i 1998. Her finnes utstillinger, kontorer, bibliotek, arkiv samt en liten kafé og souvernirbutikk. «Lystgården» var den opprinnelige museumsbygningen og tjente som sommerhus for familien Homan på 1800-tallet.

Parken i området er en del av museet, og her ligger hytta "Solhaug", «Matroshuset» (også kjent som «Bestas hus»), «Kornbua» og «Riggerbua». For tiden er Nybygget, Lystgården og Solhaug de eneste bygningene som åpne for besøkende i sommersesongen. Ellers på året er Nybygget åpent ved arrangement og særutstillinger.

Berg-Kragerø Museum kom til da testamentet til den siste eieren, Henriette Marie «Jeia» Homan (1866-1943) ble kjent etter andre verdenskrig. Hun ønsket lenge å gjøre eiendommen til museum, og samlet i sin levetid mye av kulturhistorisk verdi. Hun hadde stor gjeld, og først i 1955 ble eiendommens kulturelle verdi verdsatt da museet endelig åpnet.

## Bygningene
**Hytta** er fra 1947 og sto tidligere på Brønnholmen i Kragerøskjærgården. Den ble åpnet for publikum i 2005 og er innredet med gjenstander fra tidlig etterkrigstid. Hele hytta ble flyttet uten at den ble tatt fra hverandre, og utenfor finner man en tradisjonsrik utedo, komplett med bilde av kronprinsparet.

Bygget er en del av museets prosjekt «Hytteliv i endring». Ideen med prosjektet er å vise hvordan hyttelivet i Kragerøskjærgården har utviklet seg, og ønsket er å utvide utstillingen med hytter fra andre perioder.

**Kornbua** er fra vestre Øya i Kragerø og ble bygget som en del av et større anlegg for kjøpmann Georg Dahll. Den er første gang nevnt i branntakstbeskrivelsen av 20. oktober 1823. Med til anlegget hørte en vindmølle ved navnet Fornyet Haab, som brant ned i 1829. Kornbua kom til Berg i 1949.

**Matroshuset** er ett bygg som ligger i parkområdet på Berg i Kragerø, og er fra andre halvdel av 1800-tallet. Huset er en typisk representant for boliger til sjøfolk og arbeidere i denne perioden. Huset sto opprinnelig på Kammerfoss og ble flyttet til Berg i 1983. Navnet Bestas Hus har det fått etter sin siste eier, Sofie Langtvedt, som bodde i huset til sin død.

**Riggerbua** fra Rømerverven hørte opprinnelig til en skuteverv som i sin tid sto på Marienlyst, ytterst på odden ved sundet mot Valberg, der sykehuset ligger i dag. I Riggerbua ble master, rær og rundholter med tilhørende tauverk stelt og reparert. Bygget ble flyttet til Berg i 1976.

Utenom anlegget på Berg omfatter museet **Kittelsenhuset** i Kragerø sentrum, som viser en del av samlingene etter tegneren Theodor Kittelsen.

## Litteratur
* 

## Eksterne lenker
*
Einar Sigstad

**Einar Sigstad** (født 1950 i Gjøvik) er en norsk maler og grafiker, bosatt i Biri.

Sigstad er autodidakt som maler, men har studert filosofi og litteraturvitenskap på Universitetet i Oslo. Han debuterte på Høstutstillingen i 1989. 

Sigstads bilder kan inneholde surrealistiske installasjoner, har mange kunsthistoriske referanser, og det ligger ofte en undertone av sivilisasjonskritikk i bildene.

## Bibliografi
* 
* *Villbring i vegkanten*, 1976. Eget forlag 
* *Våren og fjellet*, 1978. Eget forlag. ISBN 8299051606
* Cecilie Skeide. *Einar Sigstad : norske landskap i lys av betrakterens rolle*. 2005. Lillehammer kunstmuseum. ISBN 8291388474
* *Einar Sigstad : fargetresnitt : 2000-2006*. 2006. Galleri Dreyer. Tekst av Nina Dreyer Henjum.
* *Streiftog : en malerisk rundreise i Norge*, 2012. Labyrinth press. ISBN 9788273931559
* *Norske utstillingsvinduer*,  2013. Eget forlag / Galleri Zink
* *Viola og Linnea : villblomstvandringer* 2015. Labyrinth press. ISBN 978-82-7393-171-9
* *Innunder stillheten : på måsågrodde stier langs Svartelva* 2016. Labyrinth press. ISBN 978-82-7393-172-6
* *Vår og vidde : omkring i Lillehammer og Øyerfjellet*, 2016. Labyrinth press. ISBN 978-82-7393-173-3
* *Lyset fra elva : noen junidager langs Etna*, 2018. Labyrinth press. ISBN 978-82-7393-174-0
* *Vinterstid*, 2019

Han har også illustert barnebøker av Geir Sjøli, og håndbøker fra Skogbrukets kursinstitutt og Maihaugen.

## Referanser


## Eksterne lenker
* Omtale hos GalleriEKG
Rusenski Lom

**Rusenski Lom** (bulgarsk: Русенски Лом) er en 196,9 kilometer lang elv nordøst i Bulgaria. Elven munner ut i Donau ved Ruse 18 meter over havet. Rusenski Lom er den siste store sideelven langs Donaus høyre bredd. Den oppstår der elvene Beli Lom og Tsjerni Lom renner sammen ved Ivanovo, ca. 57 kilometer fra munningen. Området rundt de tre elvene omfattes av Naturpark Rusenski Lom.

Kildeelven Beli Lom har sitt utspring i Beli Lomsjøen (Jaz. Beli Lom) og renner nordvestover bl.a. gjennom Razgrad. Den andre kildeelven, Tsjerni Lom har sitt utspring mellom Popovo og Târgovişte og renner gjennom Tsjerven ved Tsjerven festning før sammenløpet med Beli Lom.

Før de to kildeelvene renner sammen, har Beli Lom en lengde på 140 km og ett nedslagsfelt på 1&nbsp;276 km², mens Tsjerni Lom er 130 km lang og har et nedslagsfelt på 1&nbsp;549 km².

Langs elvebredden ved Ivanovo finnes bl.a. klippekirkene i Ivanovo som har vært på UNESCOs liste over verdensarven siden 1979.
Afghanere

**Afghanere**, eller afghān (Dari: افغان, Pashto: افغان) brukes løst om innbyggerne av Afghanistan. Det er likevel problematisk å bruke begrepet som en fellesbetegnelse på hele befolkningen, ettersom landet består av flere store etniske grupper.

I dagligtale, kan *afghaner* henvise til pashtunere, tadsjiker, hazarere eller usbeker bosatt i Afghanistan. Navnet har vært sterkest forbundet med pashtunere, som bor i sørlige og østlige deler av landet.

## Se også
*Afghanistans demografi
12. serierunde i 2. divisjon avdeling 4 2009

**12. serierunde i 2. divisjon avdeling 4 2009** startet 3. juli og ble avsluttet med to kamper 6. juli.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Chandler’s Ford

**Chandler's Ford** (opprinnelig: *The Ford*; historisk: *Chandlersford*) er et stor boligområde og verdslig sogn i kommunen (borough) Eastleigh i Hampshire, England. I 2010 var det en befolkning på 21 436 innbyggere her.

Chandler's Ford ligger ved den gamle veien fra Winchester til Southampton. «The Ford» er antatt å referere til et vadested/kryssningspunkt over elven, enten ved Monks Brook ved Hursley Road (vist på Hursley-kartet fra 1588 som «Charnells foord») eller ved Winchester-Southampton-veien. Tillegget «Chandler's» ble lagt til på slutten av 1500-tallet, og er avledet fra et etternavn, Chaundler, fra en familie i området på 1300-tallet.

## Referanser


## Eksterne lenker
* 
* Chandler's Ford Chameleon Theatre Company
* Hampshire County Council: Chandler's Ford and Hiltingbury
* Hampshire County Council: Hiltingbury lakes
Andreas Capellanus

**Andreas Capellanus** (*Capellanus* = «kapellan») var en forfatter fra 1100-tallet av en latinsk avhandling som har vanligvis blitt kalt for *De amore* – «Om kjærligheten» – eller stundom under den noe villede tittelen *Kunsten om høvisk kjærlighet*. Dens realistiske, tidvis kyniske tone antyder at den til en viss grad var en *antidot* eller motgift til høvisk kjærlighet. Vi kjenner ikke noe til Andreas Capellanus’ liv, men det er antatt at han var en hoffmann til Marie Capet av Troyes, grevinne av Champagne. Antagelig var han av fransk bakgrunn, og han er tidvis kjent ved en fransk oversettelse av hans navn, *André le Chapelain*.

## Verker
*De Amore* ble skrevet på anmoding av Marie av Champagne, datteren til kong Ludvig VII av Frankrike og dronning Eleanora av Aquitaine. I teksten finnes en antydning til «Ungarns rikdom», noe som har gitt grunnlag for en hypotese om at teksten ble skrevet en gang etter 1184. Det vil si på den tid da Béla III av Ungarn hadde sendt et dokument til det franske hoff som redegjorde for hans inntekter, og hvor han foreslo et ekteskap med Maries halvsøster Marguerite. Hvis hypotesen er riktig må det ha blitt skrevet før 1186, da den ungarske kongens frieri ble akseptert.

John Jay Parry, en senere redaktør av *De Amore*, har sitert kritikeren Robert Bossuat som har beskrevet «De Amore» som «ett av de hovedverk som reflekterer tankegangen til en stor epoke, som forklarer en sivilisasjons hemmeligheter». Verket kan bli sett på som didaktisk, spottende eller kun beskrivende, men uansett har det bevart holdningene og praksisen til hva som var grunnlaget for en lang betydningsfull tradisjon i den vestlige litteratur.

Det sosiale system av «høvisk kjærlighet» ble gradvis utviklet av provensalske trubadurer fra midten 1150-tallet, og deretter spredte det seg. En av de sirkler hvor denne poesien og dens etikk ble kultivert var ved hoffet til Eleanora av Aquitaine. Hun var selv barnebarnet til den første kjente trubadur, Vilhelm IX av Aquitaine. Det har blitt spekulert i at *De Amore* kodifiserte det sosiale og erotiske livet ved Eleanoras hoff i Poitiers i tiden mellom 1170 og 1174, skjønt det var skrevet minst ti år senere, og tilsynelatende ved Troyes. Det omhandler flere spesifikke temaer som var emne for poetisk debatt blant dikterne og trubadurene på slutten av 1100-tallet.

## Bibliografi
* Andreae Capellani regii Francorum: *De amore libri tres*, relativ fri oversettelse, red. E. Trojel, København, 1892. 
* Andreas Capellanus: *The Art of Courtly Love*, overs. John Jay Parry. New York: Columbia University Press, 1941. (Opptrykk: New York: Norton, 1969.)
* Andreas Capellanus: *On love*, engelsk overs. av P.G. Walsh, London, 1982

## Referanser


## Litteratur
*Frank, Donald K. (1988): *Naturalism and the troubadour ethic*. New York: Lang. (American university studies: Ser. 19; 10) ISBN 0-8204-0606-6
* Cherchi, Paolo (1994): *Andreas and the Ambiguity of Courtly Love*. Toronto: University of Toronto Press.
* Monson, Don (2005): *Andreas Capellanus, Scholasticism, and the Courtly Tradition*. Washington, D.C.

## Eksterne lenker
* ''De Amore'' på latin
* Utdrag fra ''De Amore'' på engelsk
Holly Madison

**Holly Madison** (født 23. desember 1979 i Astoria i Oregon i USA) er en amerikansk modell, skuespillerinne og fjernsynspersonlighet, best kjent for sin deltagelse i reality-serien *[[Playboyjentene|The Girls Next Door]]*.

## Biografi
Madison ble født Holly Madison Cullen i Astoria i Oregon, og er den eldste av tre søsken. Hun har en yngre søster Stephanie og en yngre bror Joe. Hennes fars arbeid i tømmer førte hennes familie ut på reise. Hun vokste opp i Craig i Alaska, før hennes familie flyttet hjem til Oregon. Hun gikk på Portland State University i to år og studerte psykologi.

I 1999 flyttet Madison til Los Angeles og gikk Loyola Marymount University. Hun konkurrerte om å bli modell og jobbet på Hooters. Hun ble lagt merke til og begynte å motta invitasjoner til Playboy Mansion. Etter å ha besøkt herskapshuset i mer enn et år ble Madison invitert til å bo der. Hun ble en av Hugh Hefners syv offisielle kjærester i august 2001.

## Karriere
Madison ble i 2005 vist på forsiden av og inne i novembernummeret av tidsskriftet *[[Playboy]]* med Bridget Marquardt og Kendra Wilkinson, for å fremme *The Girls Next Door*. Holly var igjen forsidepike i september 2006, mars 2008 og februar 2009-utgavene av *Playboy*.

Selv om Madison har vært modell for *Playboy*, har hun teknisk sett aldri vært en Playmate. Hennes siste arbeid var som deltager i den åttende sesongen av *[[Dancing with the Stars]]*.

Madison er en selverklært dyreelsker og begynte å skrive artikler om dyr i 2006 for en venns tidsskrift. I april 2007 var Madison avbildet naken i en anti-pels-annonse fra PETA.

Madison er stjerne i sitt eget reality-serie kalt *Holly's World*. Serien ble opprinnelig tittelen *Planet Holly*, og vil dreie seg om Hollys liv på Planet Hollywood i Las Vegas. Programmet hadde en forhåndsvisning episode i desember 2009 og det begynte lufting regelmessig i juni 2010.

## Personlig liv
I det siste har Madison uttalt at hun ville gifte seg med Hefner og få barn med ham. I oktober 2008 annonserte Madison at hennes forhold til Hefner hadde endt. I november 2008 begynte Madison et forhold med illusjonisten Criss Angel, men forholdet tok slutt i februar 2009. I den siste episoden av *The Girls Next Door*, som ble sendt i februar 2009, gjorde Madison flere referanser til den forestående bruddet med Hefner. I desember 2009 begynte hun et forhold med Good Charlotte-gitaristen Benji Madden som endte i januar 2010.

## Referanser


## Eksterne lenker
* 
*
BBC Sessions (Cream)

***BBC Sessions*** er en samling av innspillinger gjort for BBC av den britiske supergruppen Cream og ble utgitt 25. mai 2003 av Polydor Records. Albumet inneholder 22 låter og 4 intervjuer spilt inn live i BBC studioer i London.

Mellom 21. oktober 1966 og 9. januar 1968 hadde Cream åtte innspillinger for BBC radio. Utvalgte høydepunkter fra syv av dem er inkludert i kronologisk rekkefølge på denne samlingen. Samlingen inneholder ikke noe av materialet spilt inn på Creams første BBC-innspilling, innspilt 21. oktober 1966 i Maida Vale 4 i London og kringkastet på *Band Beat*, BBC World Service, 21. november 1966.

Bare versjonene av «Steppin' Out» og «Lawdy Mama» hadde tidligere blitt utgitt, begge ble utgitt på Eric Claptons solo samleboks, *[[Crossroads (samleboks)|Crossroads]]*, og ikke av bandet selv.

## Sporliste
# «Sweet Wine» (Baker, Godfrey) – 3:27
# *Eric Clapton Interview* – 0:54
# «Wrapping Paper» (Bruce, Brown) – 2:29
# «Rollin' and Tumblin'» (Waters) – 3:02
# «Steppin' Out» (Bracken) – 1:50
# «Crossroads» (Johnson, arr. Clapton) – 1:53
# «Cat's Squirrel» (Tradisjonell, arr. S. Splurge) – 3:38
# «Traintime» (Bruce) – 2:50
# «I'm So Glad» (James) – 4:22
# «Lawdy Mama» (Tradisjonell, arr. Clapton) – 1:53
# *Eric Clapton Interview 2* – 0:48
# «I Feel Free» (Bruce, Brown) – 2:54
# «N.S.U.» (Bruce) – 2:55
# «Four Until Late» (Johnson, arr. Clapton) – 1:55
# «Strange Brew» (Clapton, Pappalardi, Collins) – 3:00
# *Eric Clapton Interview 3* – 0:44
# «Tales of Brave Ulysses» (Clapton, Sharp) – 2:55
# «We're Going Wrong» (Bruce) – 3:25
# *Eric Clapton Interview 4* – 0:37
# «Born Under a Bad Sign» (Jones, Bell) – 3:03
# «Outside Woman Blues» (Reynolds) – 3:18
# «Take It Back» (Bruce, Brown) – 2:17
# «Sunshine Of Your Love» (Clapton, Bruce, Brown) – 4:08
# «Politician» (Bruce, Brown) – 3:59
# «SWLABR» (Bruce, Brown) – 2:32
# «Steppin' Out» (Bracken) – 3:37

### Innspilling og kringkastingsdetaljer
Spor 1-5 spilt inn 8. november 1966 i BBC Playhouse Theatre, London.
:Kringkastet på *[[Saturday Club]]*, BBC Light Programme, 11. november 1966.
Spor 6 spilt inn 28. november 1966 i Aeolian 2, London.
:Kringkastet på *Guitar Club*, BBC Home Service, 30. desember 1966.
Spor 7-10 spilt inn 9. desember 1966 i Maida Vale 4, London.
:Kringkastet på *Rhythm & Blues*, BBC World Service, 9. januar 1967.
Spor 11-14 spilt inn 10. januar 1967 i BBC Playhouse Theatre, London.
:Kringkastet på *Saturday Club*, BBC Light Programme, January 14, 1967.
Spor 15-18 spilt inn 30. mai 1967 i BBC Playhouse Theatre, London.
:Kringkastet på *Saturday Club*, BBC Light Programme, 3. juni 1967.
Spor 19-23 spilt inn 24. oktober 1967 i Aeolian 2, London.
:Kringkastet på *[[Top Gear (radio show)|Top Gear]]*, BBC Radio 1, 29. oktober 1967.
Spor 24-26 spilt inn 9. januar 1968 i Aeolian 2, London.
:Kringkastet på *[[Top Gear (radio show)|Top Gear]]*, BBC Radio 1, 14. januar 1968.

## Eksterne lenker
*
Wojciech Maciejewski

**Wojciech Maciejewski** er en polsk gitarist som spiller sammen med gruppa Kilersi. Han er også kjent for å spille sammen med punk-rock bandet Sedes.
The Dodos

**The Dodos** er et amerikansk indie-band fra San Francisco. Det består av følgende band-medlemmer: Meric Long (gitar/vokal), Joe Haener (xylofon) og Logan Kroeber (trommer). Gruppen har gitt ut tre album, og er blitt kritikerfavoritter, særlig i indie-kretser.

## Diskografi
* *Dodo Bird* Meric Long (2005)
* *Beware of the Maniacs* (Frenchkiss Records/Wichita Recordings, 2006)
* *Visiter* (2008) (Frenchkiss Records/Wichita Records, 2006)
* *Time to Die* (Frenchkiss Records, 2009)
* *No Color* (Frenchkiss Records, 2011)
* *Carrier* (Polyvinyl Records, 2013)
* *Individ* (Polyvinyl Records, 2015)
* *Certainty Waves* (Polyvinyl Records, 2018)

### 7"
* *Red and Purple* (2008)
* *Fools* (2008)

## Kilder
* Allmusic.com Bio The Dodos

## Eksterne lenker
* 
*
Gaugeboson

**Gauge-bosoner** eller **justerbosoner** er partikler som fungerer som bærere av fundamentalkreftene i naturen. Dette skjer ved at gauge-bosoner blir utsendt fra en partikkel og mottatt av en annen. 

Det finnes tre forskjellige typer gauge-bosoner:

Gauge-bosonene tilhører kategorien bosoner, som har spinn 1, i motsetning til fermioner, som har spinn 1/2.

Hvert boson tilsvarer en av de tre vekselvirkningene i standardmodellen: fotoner er gauge-bosoner for den elektromagnetiske vekselvirkningen, W og Z bosoner representerer den svake kjernekraften, og gluonet representerer den sterke kjernekraften. Lys består av fotoner, som også gammastråling. W og Z-bosonene har meget kort levetid og opptrer ikke naturlig, de er derimot involvert i radioaktive prosesser, og kan produseres i laboratorier. Gluonene opptrer heller ikke som frie partikler i naturen, men er ansvarlige for å binde sammen kvarker til protoner og nøytroner. Kvark og antikvark danner mesoner, som er ustabile partikler man kan produsere ved for eksempel å kollidere protoner mot hverandre.

## Referanser


## Eksterne lenker
* Particle Data Group publiserer aktuelle eksperimentelle resultater som gjelder elementærpartikler.
G3: Live in Concert

***G3: Live in Concert*** er et konsertalbum og en DVD av gitaristen Joe Satriani sitt prosjektband G3.

Musikkalbumet ble utgitt 3. juni 1997 på Epic Records, og DVD-en ble utgitt i 2005. Med seg har Satriani Eric Johnson og Steve Vai.

__NOTOC__

## Sporliste CD
### Joe Satriani
#«Cool #9» – 6:47
#«Flying in a Blue Dream» – 5:59
#«Summer Song» – 6:28

### Eric Johnson
#«Zap» – 6:07
# «Manhattan»" – 5:16
# «SRV» – 5:57

### Steve Vai
#«Answers» – 6:58
# «For the Love of God» – 7:47
# «The Attitude Song» – 5:14

### The G3 Jam
#«Going Down» (Don Nix) – 5:47
#*Freddie King coverlåt
# «My Guitar Wants to Kill Your Mama» (Frank Zappa) – 5:21
#*Frank Zappa coverlåt
# «Red House» (Jimi Hendrix) – 9:12
#*The Jimi Hendrix Experience coverlåt

## Personell
### Joe Satriani
* Joe Satriani – Gitar, vokal
* Stuart Hamm – Bassgitar
* Jeff Campitelli – Trommer

### Steve Vai
* Steve Vai – Gitar
* Mike Keneally – Gitar, sitar, keyboard, vokal
* Philip Bynoe – Bassgitar, perkusjon
* Mike Mangini – Trommer, perkusjon 

### Eric Johnson
* Eric Johnson – Gitar, vokal
* Roscoe Beck – Bassgitar
* Stephen Barber – Keyboard 
* Brannen Temple – Trommer

## Eksterne lenker
*
Natalie North

«**Natalie North**» og «**Alexandra Larima**» (født 1985) er pseudonymet til Christin Alice Holt fra Sunnmøre som har vært norsk pornoskuespiller. Hun har spilt i både norske og utenlandske pornofilmer.

North startet å spille i pornofilmer da hun ble 18 år. Hun emigrerte til Danmark for å få fart på karrieren.

## Filmografi
* 2008: *Norske Piker*, (Nakenprat, 2008)
* 2006: *Jane Bomb 2*, (Mike Beck, 2006)
* 2006: *XXX The Siberian Way*, (Corona Blue, 2006)
* 2006: *I Vädurens Tecken*, (Mike Beck, 2006)
* 2006: *Ridskolan 4*, (Mike Beck, 2006)
* 2006: *Rock N' Fuck*, (Michael Zile , 2006)
* 2006: *The Tour Guide*, (Neville , 2006)
* 2006: *Erotisk uppfostran*, (Mike Beck , 2006)
* 2006: *World Cups*, (Hazza B'Gunne R18, 2006)
* 2005: *Farlig Frestelse*, (Mike Beck, som Alexandra Larima, 2005)
* 2005: *I Julens Tecken*, (Mike Beck, som Alexandra Larima, 2005)
* 2004: *Sex Machine*, (Mike Beck, som Alexandra Larima, 2004)
* 2004: *Ridskolan 3*, (Mike Beck, som Alexandra Larima,  2004)

## Referanser


## Eksterne lenker
* 
* 
* 
* Spilte inn pornofilm i Trondheim 
* Offer var pornoaktør
Georges St-Pierre

**Georges St-Pierre** (født 19. mai 1981), ofte omtalt som **GSP**, er en MMA-utøver fra Quebec i Canada. Han tilhører for tiden arrangøren UFC. I to perioder har han vært UFCs mester i vektklassen weltervekt. Den seneste perioden som tittelholder i weltervekt ble avsluttet da han i desember 2013 annonserte at han ville ta en pause fra sporten. Han blir også beskrevet som den beste MMA-utøveren uavhengig av vektklasse («pound-for-pund») av flere kilder i media.

## Referanser


## Eksterne lenker
* 
* 
* 
*
Crystal Planet

***Crystal Planet*** er et instrumental rock-musikkalbum fra den amerikanske gitaristen Joe Satriani, utgitt 3. mars 1998.

## Sporliste
Alle spor av Joe Satriani, unntatt hvor annet er nevnt.
# «Up in the Sky» – 4:10
# «House Full of Bullets» – 5:33
# «Crystal Planet» – 4:34
# «Love Thing» – 3:50
# «Trundrumbalind» – 5:13
# «Lights of Heaven» – 4:23
# «Raspberry Jam Delta-v» – 5:21
# «Ceremony» – 4:53
# «With Jupiter in Mind» – 5:47
# «Secret Prayer» – 4:27
# «A Train of Angels» – 3:42 (Joe Satriani, Z.Z. Satriani)
# «A Piece of Liquid» – 3:04 (Joe Satriani, Z.Z. Satriani)
# «Psycho Monkey» – 4:36 (Joe Satriani, Z.Z. Satriani)
# «Time» – 5:05
# «Z.Z.'s Song» – 3:00

## Personell
*Joe Satriani –  Gitar, Bassgitar, Keyboard, Munnspill
*Stuart Hamm – Bassgitar
*Jeff Campitelli – Trommer
*Eric Caudieux – Keyboard, programmering
*Eric Valentine – Trommer, Bassgitar, Keyboard, Perkusjon
*Rhoades Howe – Perkusjon
*Elk Thunder – Perkusjon

## Eksterne lenker
*
Nordland Portland Cementfabrik

**Nordland Portland Cementfabrik A/S (NPC)** ble stiftet i oktober 1918 og etablerte produksjon av sement i Kjøpsvik i Tysfjord. Selskapet fusjonerte i 1968 med de to andre norske sementselskapene Christiania Portland Cementfabrik og Dalen Portland Cementfabrik og etablerte Norcem AS.

Produksjon av sement ble startet i 1920. Etter en ombygging i 1992 ble produksjonen lagt om fra våtprosess til tørrprosess. En stor andel av produksjonen blir eksportert, og de viktigste eksportmarkedene har tradisjonelt vært New York og Vest-Afrika.

Sementfabrikken er den nordligste i verden.

## Litteratur
Nils A.Ytreberg: Tysfjord i fortid og nutid : Nordland Portland cementfabrik A/S 1918-1943. Kjøpsvik 1943.
Oscar Thorstensen

**Oscar Thorstensen** (født 13. juli 1901, død 2. januar 1966) var en norsk fotballspiller, kjent fra landslaget.

Han spilte for Ørn-Horten der han vant norgesmesterskapet i 1927 og 1928 (en scoring). Han scoret også da laget tapte finalen i 1932.

For det norske landslaget fikk han seks kamper i perioden 1924–29.

## Referanser


## Eksterne lenker
*
Simon Geschke

**Simon Geschke** (født 13. mars 1986) er en tysk landeveissyklist.

Simon Geschke ble i 2005 nummer tre i vårutgaven av Rund um den Sachsenring. Året etter ble han nummer tre på femte etappe i Cinturón a Mallorca og nummer ni sammenlagt, nummer 2 på en etappe i Thüringen-Rundfahrt (nummer 20 sammenlagt) og nummer 3 på en i etappe i Tour de la Guadeloupe (nummer 7 sammenlagt). I 2007-sesongen syklet han enkelte løp for det tyske U23-landslaget. Han vant en det året en etappe både i Steiermark-Rundfahrt og i Ronde de l'Isard. I U23-landeveisrittet i det tyske mesterskapet ble han nummer tre. Han deltok også i U23-landeveisrittet under VM i landeveissykling 2007. I 2009 vant Berlineren som ny-profesjonell i teamet Skil-Shimano ved rittet Etoile de Besseges (kat. 2.1) ungdomstrøyen.
Han er sønn av den tidligere banesprintverdensmesteren Jürgen Geschke.

Han la opp etter 2024-sesongen.

## Meritter

;2009
:9.-plass sammenlagt, Bayern-Rundfahrt
;2010
:4.-plass sammenlagt, Bayern-Rundfahrt
:3.-plass sammenlagt, Tour de Seoul
;2011
:2. etappe, Critérium International
;2012
:5.-plass sammenlagt, Bayern-Rundfahrt
:5.-plass, Brabantse Pijl
;2014
:GP du canton d'Argovie
;2015
:17. etappe, Tour de France 

## Referanser


## Eksterne lenker
* 
* 
* Portrett på rad-net.de
Chief Mouser to the Cabinet Office

**Chief Mouser to the Cabinet Office** (norsk: sjefsmusejeger i kabinettkontoret) er tittelen til katten som gjør tjeneste for Storbritannias statsminister, med tjenestested nr. 10 Downing Street.  

Skikken med at en utnevnt katt har bodd i statsministerens bolig og gjort tjeneste som musejeger og selskapsdyr har eksistert siden Henrik den 8.s regjeringstid. Ettersom kattene er offentlig ansatte, er det ikke vanlig at de tilhører statsministeren, og de fratrer heller ikke sine embeter ved regjeringsskifter. Katten med lengst tjenestetid i Downing Street er *[[Wilberforce (katt)|Wilberforce]]*, som tjente under Edward Heath, Harold Wilson, Jim Callaghan og Margaret Thatcher. I løpet av det 20. århundre har den britiske regjeringen holdt tilsammen nærmere 100 katter for å holde regjeringsbygningene fri for skadedyr.  

Skjebnen til ''Humphrey'' ble del av en politisk krise etter regjeringsskiftet i 1997. Da familien Blair flyttet inn i Downing Street ble musejegeren etter kort tid tidligpensjonert og sendt bort fra statsministerboligen. Omstendighetene rundt den plutselige fratredelsen førte til spekulasjoner i avisene rundt Blair-familiens forhold til katter, og etterhvert til formelle utspørringer i den britiske nasjonalforsamlingen omkring *Humphreys* skjebne.

Katten som i dag besitter stillingen er Larry, som flyttet inn i Downing street 15. februar 2011. Tiltredelsen kom etter gjentatte direkteoverførte medieoppslag om skadedyrproblemer i Downing Street.
  
## Liste over katter (ufullstendig)

## Referanser


## Eksterne lenker
* Larry, Chief Mouser to the Cabinet Office
* 10 Downing Street
Synsundersøkelse

En synsundersøkelse utføres av en autorisert optiker, vanligvis på et synsprøverom i en optometrisk praksis, på et sykehus eller ved en hjelpemiddelsentral. Ved henvisning på grunn av mistanke om sykdom eller skade og oppfølging av lignende forhold vil lege eller øyelege overta helseansvaret, men ordinære synsundersøkelser kan fortsatt gjøres av en optiker.

Ved en synsundersøkelse vil optikeren undersøke flere forhold ved pasientens øyne. En samtale med pasienten (anamnese) utføres for å avdekke eventuelle symptomer og problemer knyttet til pasientens syn. Spørsmål om pasientens generelle helse, sykdommer og medisinbruk er vanlig, samt spørsmål hvorvidt det er generelle helseproblemer og/eller øyesykdom (okulær patologi) i nær familie. Noen optikere kartlegger også pasientens arbeidssituasjon og fritidsaktiviteter.

Deretter testes øynenes funksjon. Man undersøker synsskarpheten (visus), pupillenes funksjon, øynenes bevegelse og øyeparets evne til å samarbeide (samsyn). Man foretar objektive og subjektive målinger for å kartlegge eventuelle brytningsfeil og hvilken korreksjon vedkommende trenger for å utnytte sitt syn optimalt (refraksjon).

Til slutt vil optikeren foreta en rekke tester for å undersøke pasientens øyehelse. De ulike testene som foretas baserer seg i stor grad på anamnesen foretatt og der hvor pasienten innehar en større risikofaktor enn gjennomsnittlig ved for eksempel familiær øyepatologi. En rutine linsekontroll vil være mindre omfattende enn synsundersøkelse på en ny pasient. Testene undersøker om det finnes tegn til skade, anomalier eller sykdom som for eksempel grønn stær (glaukom), samt kartlegge eventuelle aldersforandringer som for eksempel grå stær (katarakt). Ulike systemiske sykdommer som diabetes og høyt blodtrykk kan gi endringer i øyebunnen, da spesielt i de minste blodkarene (kapillærene), og optikeren ser etter tidlige tegn på slike endringer. Ved mistanke om medfødte anomalier, sykdom eller skade kan det være aktuelt med flere tester. 
De fleste optikere kan foreta målinger som undersøker en pasients fargesyn, synsfelt (perimetri), øyets indre trykk (intraokulært trykk), eller fremre segment som hornhinnetykkelse et cetera. Ved mistanke om sykdomsforhold henvises pasienten til øyelege eller fastlege. En optiker har ikke myndighet til å stille en diagnose på øyesykdom, dette er forbeholdt leger. Ved akutte forhold kan pasienten sendes direkte til legevakten eller sykehuset.

Til slutt vil optikeren komme med anbefalinger for optimal synskorreksjon. Det vil også gis informasjon knyttet til linser og/eller briller, eventuelt annen informasjon relevant for undersøkelsen.
Scancem

**Scancem** ble opprettet som et norsk-svensk selskap i 1986. Det var eid 50/50 mellom norske Aker Norcem (senere Aker) og svenske Euroc. Disse to selskapene hadde gjennom mange år inntatt en rekke posisjoner i andre land, og da i første rekke innen sementproduksjon.

I selskapet inngikk all sementproduksjon og sementhandel utenfor Norge og Sverige, samt virksomheter innen betong- og betongvare, kull, tørrbulk og kalk.

Scancem kjøpte seg etterhvert opp i flere andre utenlandske sementselskaper:
*1988 Allentown (USA)
*1988 Castle Cement (England)
*1989–1992 Valenciana (Spania)
*1992 Kunda Nordic Tsement (Estland)

I 1996 fusjoneres all sement og byggevarevirksomhet i Aker og Euroc inn i Scancem. Aker og Euroc eier da 1/3 hver. De internasjonale operasjonene videreføres i datterselskapet Scancem International. Scancem er på denne tiden verdens 6. største sementselskap.

I 1999 selges Scancem til det tyskbaserte selskapet Heidelberger Zement, senere HeidelbergCement.
Aker Norcem

**Aker Norcem AS** ble opprettet 1. januar 1987 etter en fusjon mellom Norcem AS og Akers mekaniske verksted (Akergruppen). Fusjonen skapte Norges største private industriselskap og besto av en rekke selskaper innen byggevare, offshore, skipsverft og annen industri. I 1988 ble navnet endret til Aker AS.

Gerhard Heiberg var arkitekt bak fusjonen, og ble selskapets konsernsjef, slik han hadde vært i Norcem.
Einar Nilsskog

**Einar Danielson Nilsskog** (født 1897, død 1979) var en nordnorsk kunstner og billedskjærer.

## Liv og familie
Nilsskog var utdannet ved Statens Kunst- og Handverkskole i Kristiania. Han var bosatt på Drevja i Vefsn der familien drev et småbruk, og gift med Anna Marie Vatshaug. De hadde 8 barn sammen: Bjørnstein, Gudlaug, Amund, Dagrunn, Emil, Audun, Inger og Liv. 

Nilsskog hadde 3 brødre, hvorav den eldste var billedskjærereren Andreas Nilsskog. Sønnen Audun Nilsskog ble en kjent lyriker.

## Arbeider
Av Einar Nilsskog kunstneriske produksjon er hans altertavler i flere lokale kirker i Nord-Norge av det mest kjente, og han ble også i 1977 tildelt Nordland fylkes kulturpris.

## Referanser
Ozamiz City

**Ozamiz City** er den største byen og handelssenteret i den filippinske provinsen Misamis Occidental, og femte største by i regionen Northern Mindanao. Ved folketellingen i 2010 hadde bykommunen en befolkning på 131 527 personer. En person født i Ozamiz kalles en "Ozamiznon".

## Navn
Ozamiz City het opprinnelig Misamis, og er en gammel spansk festningsby fra kolonitiden (1521–1898). Misamis skiftet den 16. juli 1948 navn til Ozamiz City; oppkalt etter José F. Ozámiz (1898–1944); guvernør, kongressmedlem, senator og krigshelt.

## Geografi
Ozamiz City ligger sørøst i Misamis Occidental ved Panguilbukta. Med bil bruker man 45 minutter til Oroquieta City, 30 minutter til Tangub City, mindre enn 2 timer til Pagadian City i Zamboanga del Sur og 3 timer til Dipolog City og Dapitan City i Zamboanga del Norte. Til regionhovedstaden Cagayan de Oro City i Misamis Oriental bruker man rundt 4 timer.  Den urolige provinsen Lanao del Norte ligger bare 20 minutters fergetur sørover over Panguil bay fra Port of Ozamiz til Mucas. For å komme til Misamis Oriental og Cagayan de Oro må man kjøre gjennom Lanao del Norte, og på veien passerer man industribyen Iligan.

## Barangayer

Ozamiz City er politisk inndelt i 51 barangayer.

## Referanser

## Eksterne lenker
*
Albert Timmer

**Albert Timmer** (født 1985) er en tidligere profesjonell, nederlandsk landeveissyklist.

Albert Timmer begynte sin karriere i 2004 ved det nederlandske kontinentallaget Löwik Meubelen. Han sykler for det nederlandske ProTour-laget Argos-Shimano

## Meritter

;2006
:4. etappe, Triptyque Ardennaise
:Westfriese Dorpenomloop
;2008
:1. etappe (TTT), Brixia Tour
;2012
:Shimano Road Race - Suzuka

## Referanser


## Eksterne lenker
* 
*
FA-cupen 1962/63

**FA-cupen 1962/63** var den 82. sesongen av den engelske FA-cupen. Manchester United slo Leicester City 3&ndash;1 i finalen.

## Tredje runde

## Fjerde runde

## Femte runde

## Kvartfinaler

## Semifinaler

----

## Finale

## Referanser
6. etappe i Tour de France 2009

**6. etappe av [[Tour de France 2009]]** ble kjørt torsdag 9. juli og var en 181,5 km lang etappe som gikk fra Girona til Barcelona i Spania.

Dette var siste flate etappe før Pyreneene, og etappen benyttes ofte i Catalonia rundt. Hovedbruddet ble ledet av David Millar etter 46 km, og han ble fulgt av Stéphane Augé, som overtok klatretrøya, og Sylvain Chavanel, og etterhvert også av Amets Txurruka. Millar, som hadde 10.-plass før etappen, ledet rittet mye av dagen med opptil 3'45", og 29 km før mål forsøkte han et rykk. Han ble innhentet i bakkene opp til målpassering ved Montjuïc av 60 syklister da det var igjen 1 km (red flag). Thor Hushovd spurtet frem til etappeseier. Dagen bød på regnskurer og mange velt.

## Sprint og klatrepasseringer

### 1. sprint (Lloret de Mar)
Etter 64 km

### 2. sprint (Sant Pol de Mar)
Etter 85,5 km

### 3. sprint (Cardedeu)
Etter 132,5 km

### 1. klatring (Côte de Sant Feliu de Guíxols)
4. kategori stigning etter 32 km.

### 2. klatring (Côte de Tossa de Mar)
4. kategori stigning etter 55 km.

### 3. klatring (Côte de Sant Vicenç de Montalt)
3. kategori stigning etter 98 km.

### 4. klatring (Collsacreu)
3. kategori stigning etter 110 km.

### 5. klatring (Côte de la Conreria)
4. kategori stigning etter 159 km.

## Resultatliste

## Sammenlagtstilling etter etappen

## Manglende ryttere
* **46**  Robert Gesink (RAB) brakk håndleddet etter en velt på den 5. etappen. Han kom seg til mål, men måtte trekke seg fra videre deltakelse i rittet.

## Referanser


## Eksterne lenker
* 
* Etappeside på Letour.fr
Atli Dams tredje regjering

**Atli Dams tredje regjering** var Færøyenes regjering fra 23. januar 1979 til 5. januar 1981. Regjeringen var utgått fra Javnaðarflokkurin, Tjóðveldisflokkurin og Fólkaflokkurin med Atli Dam fra Javnaðarflokkurin som regjeringssjef. Regjeringen ble dannet etter lagtingsvalget i november 1978 som en fortsettelse av regjeringssamarbeidet fra 1975. Regjeringen mistet sitt parlamentariske grunnlag ved lagtingsvalget i november 1980.

## Fotnoter



## Referanser
Atli Dams første regjering

**Atli Dams første regjering** var Færøyenes regjering fra 12. desember 1970 til 11. januar 1975. Regjeringen var utgått fra Javnaðarflokkurin, Sambandsflokkurin og Sjálvstýrisflokkurin med Atli Dam fra Javnaðarflokkurin som regjeringssjef. Regjeringen ble dannet etter lagtingsvalget i november 1970 som en fortsettelse av regjeringssamarbeidet som hadde vært siden 1967. Regjeringen mistet sitt parlamentariske grunnlag ved lagtingsvalget i november 1974.

## Referanser
Atli Dams andre regjering

**Atli Dams andre regjering** var Færøyenes regjering fra 11. januar 1975 til 23. januar 1979. Den var en koalisjonsregjering av Javnaðarflokkurin, Tjóðveldisflokkurin og Fólkaflokkurin, ledet av Atli Dam. Samarbeidet mellom partiene ble videreført i Atli Dams tredje regjering etter lagtingsvalget i 1978.

## Referanser
David McCreery

**David McCreery** (født 16. september 1957) er en tidligere nordirsk fotballspiller. 

Han begynte karrieren i Manchester United. Han debuterte på førstelaget 15. oktober 1974 i en ligakamp mot Portsmouth. I 1977 var han innbytter i FA-cupfinalen mot Liverpool. Han spilte til sammen 110 kamper og scora åtte mål i United før han gikk til Queens Park Rangers i 1979.

I 1981 signerte han for den amerikanske klubben Tulsa Roughnecks hvor han spilte i sommersesongen i både 1981 og 1982. I 1982 ble han spiller for Newcastle United, hvor han rykka opp i 1983/84-sesongen. Han hadde senere korte opphold i Heart of Midlothian og Hartlepool United.

Senere ble han manager i Carlisle United og Hartlepool. Hans største suksess i Carlisle var da klubben nådde playoff-semifinale i sesongen 1993/94, men Wycombe Wanderers ble for sterke. Han var også en sesong manager i Hartlepool.

Han spilte 67 landskamper for , og fikk også med seg fotball-VM 1982 og fotball-VM 1986 for landet sitt.

## Referanser


## Eksterne lenker
*
José Kléberson

**José Kléberson Pereira** (født 19. juni 1979 i Uraí) er en brasiliansk fotballspiller som for øyeblikket spiller for Flamengo. Kleberson regnes som en defensiv midtbanespiller og deltok i VM i fotball 2002 med , som til slutt vant turneringen for femte gang. Kléberson har tidligere spilt for Atlético Paranaense, Manchester United og Beşiktaş

## Meritter
;Atlético Paranaense
* Campeonato Paranaense 2000, 2001, 2002
* Série A 2001
;Manchester United
* FA Community Shield 2003
* FA Cup 2004
;Beşiktaş
* Türkiye Kupası 2006
;Flamengo
* Taça Guanabara 2008
* Taça Rio 2009
* Campeonato Carioca 2008, 2009
;Brasil
* Verdensmesterskapet i fotball 2002
* Confederations Cup 2009
* Copa América 2004

## Eksterne lenker
* 
* Artikkel om Kléberson på 1.Folha.Uol.com
* Informasjon om Klébersons karriere på Flamengo.com
* Informasjon om Klébersons karriere i Brasil på Futpedia.Globo.com
Pyridoksin

**Pyridoksin** (Vitamin B6) er et av de åtte vannløselige B-vitaminene. Vitamin B6 er nødvendig for energiomsetningen i kroppen og for nervesystemet. Det finnes i de fleste matvarer, mest i kjøtt, fugl, fisk og kornvarer, og organismen trenger jevnlig tilførsel siden det ikke lagres i kroppen. Mangel på vitamin B6 ses sjelden i Norge.

## Biokjemi
Pyridoksin 
*agerer som koenzym ved omvandlingen av aminosyrer og syntesen av ribonukleinsyre (DNA og RNA), som er bærere av arveanleggene,
*medvirker ved dannelsen av røde blodlegemer og antilegeme,
*er et naturlig antihistamin og vanndrivende middel samt
*regulerer kalium–natrium-balansen og har dermed innflytelse på væskebalansen, cellenes næringsforsørgning og ekskresjonen.

## Viktigste naturlige kilder
Vitamin B6 finnes i små mengder i de fleste matvarer, mest i kjøtt fra fugl og svin, lever og egg. Dessuten er fisk og kornvarer samt banan rik på b6.

## Hvem trenger vitamin B<sub>6</sub>?
Et sunt og variert, norsk kosthold inneholder tilfredsstillende mengder av de fleste næringsstoffer sett i forhold til anbefalt inntak. Mangel på vitamin B6 ses sjelden. Mangel på vitamin B6 kan gi symptomer fra nervesystemet, anemi og krampetendenser. 

Vitamin B6 har blitt hevdet å lindre blant annet svangerskapskvalme, smerter i forbindelse med muskelbetennelse og PMS (premenstruelt syndrom). Det finnes ikke overbevisende dokumentasjon på at vitamin B6 har disse effektene, og bruk av vitamin B6 over anbefalt dose over lengre tid bør avtales med lege.
Familien Mann

**Familien Mann** var et tysk kulturelt dynasti fra Lübeck-området, som omfattet blant andre :
* Thomas Johann Heinrich Mann, kjøpmann, diplomat, politiker og senator, og hans etterkommere i flere ledd, blant andre disse:
** Heinrich Mann, forfatter
** Thomas Mann, forfatter
*** Klaus Mann, forfatter (og sønn av Thomas)
*** Erika Mann, forfatter, skuespiller m.m. (og datter av Thomas) 
*** Golo Mann (egentlig Angelus Gottfried Thomas Mann), forfatter (og sønn av Thomas)
*** Michael Thomas Mann, litteraturhistoriker og musiker (og sønn av Thomas)
** Julia Mann, 
** Carla Mann, skuespiller
** Viktor Mann, forfatter

Forfatteren Thomas Mann er trolig den best kjente av dem. I sin prisbelønte roman "Huset Buddenbrooks" har han brukt store deler av sin kjente familie som rollemodeller for et tilsvarende familiedynasti, med skildringer av liv og død, makt, rikdom, dekadanse og forfall.
Mark Lynch

**Mark John Lynch** (født 2. september 1981 i Manchester) er en engelsk fotballspiller som for øyeblikket spiller for Rotherham United. Lynch er forsvarsspiller og har gått gradene i ungdomsakademiet til Manchester United.

## Karriere
### Manchester United
Lynch gikk gradene i ungdomsakademiet til United og etablerte seg siden som juniorspiller og reservelagsspiller for klubben. Han fikk en førstelagsopptreden mot Deportivo de La Coruña i en kamp i UEFA Champions League i mars 2003, hvor han uheldigvis skåret et selvmål. Mens han var i Manchester United ble han også lånt ut til den skotske klubben St. Johnstone i 2001, hvor han noterte seg for 20 ligakamper.

### Sunderland
I juli 2004 dro Lynch fra United til Sunderland på en fri overgang. Her fikk kun elleve kamper for klubben før han ble fristilt fra kontrakten av Sunderland etter kun én sesong.

### Hull City
Lynch skrev deretter under på en kontrakt for Hull City i juli 2005. Han pådro seg uheldigvis en kneskade i det første minuttet av sin Hull City-debut i august 2005 mot QPR. Etter at han var tilbake fra skade i sin første kamp mot Coventry ble han også utvist. Han fikk totalt 16 ligakamper for Hull i 2005/2006–sesongen, før han på slutten av sesongen ble satt på overgangslisten av lagets manager Peter Taylor.

### Yeovil Town
Lynch flyttet deretter til Yeovil Town i august 2006, og fikk over 30 ligakamper for klubben frem til hans tjenester ikke lenger var ønsket i 2008.

### Rotherham United
Lynch gikk deretter fra en fristilling av Yeovil til Rotherham United i 2008 på en toårskontrakt. Han fikk sin Rotherham-debut mot Lincoln City, og i hans tredje opptreden for klubben mot Morecambe skåret han to mål.

## Referanser


## Eksterne lenker
*
Svartevatn (Sirdal)

**Svartevatn** er et sted mellom Tjørhom og Sinnes i Sirdal og er "knutepunktet" i Øvre Sirdal, med dagligvarebutikk og bensinstasjon. Svartevatn ligger omtrent 555 moh. og har en sentral beliggenhet til Sirdal Fjellheiser og mange hytter.